**УКАЗАНИЯ ЗА ПРОВЕЖДАНЕ НА ПРАКТИЧЕСКО ОБУЧЕНИЕ**

**НА СТУДЕНТИТЕ ОТ III КУРС, СПЕЦИАЛНОСТ „МЕНИДЖМЪНТ“**

**ОБЩИ ПОЛОЖЕНИЯ**

1. С тези указания се уреждат правилата за провеждане на практическото обучение на студентите от специалност „Мениджмънт“ при Икономически университет – Варна.
2. Практическото обучение цели да насърчи студентите към практическа реализация на придобитите в процеса на обучение теоретични знания, чрез участие в дейността на бизнес организации, публични администрации или представители на нестопанския сектор.
3. Практическото обучение е част от учебния план и е задължително за студентите в образователно-квалификационна степен „БАКАЛАВЪР“ в Икономически университет – Варна.
4. Практическото обучение е с продължителност **45 календарни дни** и се провежда **по време на или след приключването на трети курс.**
5. Практическото обучение по учебен план включва следните етапи: избор на обучаваща организация, уреждане отношенията за сътрудничество между университета и обучаващата организация, изготвяне на план за практическо обучение[[1]](#footnote-1), фактическо провеждане на практическото обучение, оценка и защита на практическото обучение.

**ПРОВЕЖДАНЕ НА ПРАКТИЧЕСКОТО ОБУЧЕНИЕ**

1. Място на провеждане на практическото обучение може да бъде всяка българска или чужда организация, независимо от предмета и на дейност и формата на собственост. Препоръчва се по време на практическото си обучение, студентите да се запознаят с дейността на всички отдели в организацията.
2. Студентите сами избират организацията, в която да проведат своето практическо обучение чрез избор измежду регистрираните в платформата UEBN работодатели или чрез директен контакт. В случай, че избраният работодател не е регистриран в платформата UEBN, студентът носи отговорност за това да му бъде направена регистрация, още преди започването на стажа.
3. Практическото обучение е препоръчително да съответства на изучаваната от студента специалност в изпълнение на задачи, възложени от експерт от обучаващата организация.
4. За практическо обучение се признават стажовете по проект „Студентски практики“ към МОН и студентските бригади в чужди държави. Би следвало те също да се регистрират в UEBN.
5. Когато практическото обучение се провежда в рамките на програма „Еразъм+“ като студентска мобилност с цел практика, студентът урежда взаимоотношенията си с обучаващата организация с договор, съгласно правилата на програма „Еразъм+“.
6. Практическото обучение се **администрира чрез уеб платформата UEBN** (за повече информация – виж https://uebn.ue-varna.bg/bg/subpage/120).
7. За проведеното практическо обучение студентът изготвя **писмен отчет,** който съдържа:
	1. Мисия на организацията, собственост и организационно-правна форма.
	2. Историческо развитие и организационно-структурни промени, настъпили през последните години.
	3. Продукти (услуги), пазари и конкуренция.
	4. Стратегия на организацията.
	5. Организационна схема на структурата на управление на организацията.
	6. Описание на основните и комплексните функции на управление в организацията.
	7. Организация на труда на мениджърите.
	8. Състав и структура на персонала. Система за мотивация на персонала.
	9. Описание на съществуващи управленски информационни системи.
	10. Други (в зависимост от интересите на ръководството на организацията и/или на студента).
	11. Описание на естеството на работа, което извършва студента.
	12. Описание на най-важния според студента управленски проблем и евентуални препоръки за решаването му. Препоръчва се предложеното решение да бъде обсъдено с ментора на стажанта, с цел оценка на неговата приложимост.
8. Отчетът за проведеното практическо обучение следва да бъде между 12 и 20 стандартни страници, оформен като курсова работа с всички задължителни атрибути (структура, език, начин на изложение) на научния стил.
9. Студентът качва отчета си в електронен формат чрез личния си профил в платформата UEBN, минимум 5 дни преди датата на защита.

**ЗАЩИТА НА ПРАКТИЧЕСКОТО ОБУЧЕНИЕ**

1. Защитата на практическото обучение се провежда по график, обявен от катедра „Управление и администрация“ в уеб сайта на ИУ-Варна (секция новини на катедра „УА“).
2. До защита се допускат студенти, приключили практическото си обучение в уеб платформата UEBN.
3. Защитата на практическото обучение се провежда чрез индивидуално събеседване.
4. По време на защитата на практическото обучение на студента се поставя оценка, която се включва при формиране на общия успех от курса за обучение в ОКС „Бакалавър“.
5. Настоящите указания са приети на заседание на катедра „Управление и администрация“ и влизат в сила от 02.04.2018 г.
1. За помощ при изготвянето на плана за практическо обучение може да ползвате https://ue-varna.bg/bg/Katedra.aspx?id=20625 [↑](#footnote-ref-1)